Քոչարյանի խափանման միջոցը փոխելը ոչ միայն մեր երկրում արդարությունը վերականգնված համարողների զայրույթը շարժեց, այլ նաև հիասթափություն հարուցեց հանրության շրջանում: Եվ մինչև օգոստոսի 17-ին հրավիրված հանրահավաքը՝ դեռ նոր կրքեր կբորբոքվեն. ոմանք կսկսեն կասկածել նոր իշխանության (կամ, ինչպես ընդունված է ասել՝ ժամանակավոր կառավարության) խոստացած բարեփոխումների իրականացմանը, ոմանք է՛լ ավելի կչարանան նախորդ իշխանությունների դեմ… Այդ ամենի գլխավոր վտանգը դեպի հանրության նոր պառակտում տանող մթնոլորտն է: Եվ այս առումով շատ կարևոր է, թե Նիկոլ Փաշինյանն ինչ է առաջակելու՝ հընթացս իր 100-օրյա կառավարման հաշվետվության: Իհարկե, հանրահավաքի միակ և թիվ 1 նպատակը այդ հաշվետվությունը չէ: